Ribe Stifts Adresseaviser, 1835-09-15
Udenlandske Efterretninger. Spanien. Med Dronning Regentindens og hendes Regjeringsystems Sag seer det stedse betænkeligere ud. Det hedder endog, at der i Slottet Amboise, ved Orleans, træffes store Forberedelser til at modtage hende, naar hun, formodentlig snart, bliver nødt til at forlade Spanien. Er nu end denne Efterretning ikke at lide paa, saa synes dog Cataloniens, Aragoniens og Valencias altid faster Holdning at berettige til den Slutning, at disse Provindser ikke ville lade sig tilfredsstille, uden ved saadanne Vilkaar, som Regentinden og hendes hidtilværende, under fransk Jndflydelse staaende Raadgivere, ikke kunne indrømme. Fra Valentia skrives under 22de August, at Dagen i Forveien proclammeredes Kongerigerne Aragoniens, Cataloniens og Valencias Forening i det Øiemed, at forsvare Tronen og Friheden og bringe de af Nationer, forlangte Reformer til Udførelse. J Proclamationen udlod Grev Almodovar sig blandt Andet saaledes: "Nøie forbundne med Catalonien og Aragonien, ville vi skride fremad. Jeg har fast besluttet at dele Valencianernes Skjebne, den vorde lykkelig eller ulykkelig. Lykkes det de tre Provindsers exempelløse Patriotisme at bygge Jsabella den 2dens Trone og den almindelige Frihed paa en fast Grundvold, at fremskynde Reformer og gjøre Ende paa de langvarige Lidelser: da vil det fælles Fædrelands Taknemlighed være vore Bestræbelsers skjønneste Løn. Men, hvordan Udfaldet end bliver, skal dog Jngen berøve os den Hæder, at have forsøgt Fædrenelandets Redning og i dette Øiemed at have budet enhver Fare Trods." Election de Bordeaux mælder fra Saragossa, at Regjeringen havde tilkjendegivet sin høieste Utilfredshed med de insurrectionelle Juntaers Forhold, at denne Efterretning havde bragt Alt i Bevægelse, og at den aragoniske Junta, istedetfor, efter Regjeringens befaling, at nedlægge sin Auctoritet, havde optaget et Jnventar over Kirkernes og Klostrenes Kostbarheder og lagt disse under Beslag. Dersom et andet Brev fra Saragossa, som meddeles i Sentinelle des Pyrenkes, indeholder Sandhed, vil det snart komme til en voldsom Afgjørelse af Regjeringens Stridigheder med disse Provindser. Efter flere Timers Raadslagning - hedder det i dette Brev - "afsendte Juntaen i Gaar (d. 25 Aug.) en Coureer til den Afdeling af Borgergarden, som et rykket mod Carlisterne, og lød den opfordre til ufortøvet at vende tilbage, Man venter den allerede i Morgen. Anledningen til denne Foranstaltning skal være den hertil indtrufne og for viis anseete Efterretning, at Qursada skal afsendes fra Madrid med 10000 Md., forat tugte Aragonierne for deres Opstand. Det er derfor blevet besluttet at befæste Staden, og Arbeidet er allerede i fuld Gang. Folket vil gjøre den kraftigste Modstand, dersom ikke de forlangte Reformet blive bevilgede." Dette seer imidlertid udtil at være blind Allarm; thi Efterretningerne fra Madrid indeholde aldeles Jntet, som paa nogen Maade kan tyde den til et saadant forehavende Tog, og Regjetingen vil desuden vanskelig kunne bortsende Tropper fra Ho staden, hvor man endnu ingenlunde er betrygget mod et nyt Udbrud af Uroligheder. At forresten Regieringen just ikke har meget Godt i Sinde med disse rebelske Provindser, er meget rimeligt, og det fremlyser ogsaa af dens Adfærd imod deres Sendebud, som ere kastede i Fængsel. Endnu en senere Efterretning mælder, at Generalcapitainen af Aragonien har, under Dødsstraf, kaldt alle Vaabendygtige af 16 til 50 Aars Alder til Kamp for Dronningens Trone.